Οι **εσωκομματικές εκλογές της Νέας Δημοκρατίας του 2015-2016** πραγματοποιήθηκαν σε δύο γύρους, με τον πρώτο στις 20 Δεκεμβρίου 2015 και τον δεύτερο στις 10 Ιανουαρίου 2016 για ανάδειξη νέου Προέδρου του κόμματος. Στις εκλογές συμμετείχαν τέσσερις υποψήφιοι, ο Κυριάκος Μητσοτάκης, ο Βαγγέλης Μεϊμαράκης, ο Απόστολος Τζιτζικώστας και ο Άδωνις Γεωργιάδης. Καθώς κανένας υποψήφιος δεν έλαβε το 50% των ψήφων στις 20 Δεκεμβρίου 2015, έγινε και δεύτερος γύρος μεταξύ του Κυριάκου Μητσοτάκη και του Βαγγέλη Μεϊμαράκη, με νικητή τον πρωτοαναφερόμενο, στις 10 Ιανουαρίου 2016. Αρχικά, οι εκλογές για την ηγεσία προγραμματίστηκε να πραγματοποιηθούν στις 22 Νοεμβρίου 2015, όμως, για τεχνικούς λόγους το βράδυ των εκλογών, αναβλήθηκαν. Νικητής των εκλογών προέκυψε ο Κυριάκος Μητσοτάκης. Κάλπες στήθηκαν σε όλη τη χώρα και στο εξωτερικό.

Ιστορικό
--------

Στις βουλευτικές εκλογές του Ιανουαρίου του 2015 η Νέα Δημοκρατία ηττήθηκε από το ΣΥ.ΡΙΖ.Α. με 27,81% και 76 βουλευτές, και οδηγήθηκε στη θέση της Αξιωματικής Αντιπολίτευσης.

Τον Ιούλιο του 2015, στο δημοψήφισμα που ανακοινώθηκε από τον πρωθυπουργό Αλέξη Τσίπρα, η Νέα Δημοκρατία τάχθηκε υπέρ του «ΝΑΙ». Όμως, μετά την επικράτηση του «ΟΧΙ», ο πρόεδρος του κόμματος Αντώνης Σαμαράς παραιτήθηκε από την ηγεσία της Νέας Δημοκρατίας και προσωρινός πρόεδρος ορίστηκε ο Βαγγέλης Μεϊμαράκης.

Μετά την παραίτηση του Αντώνη Σαμαρά, οι εκλογές για την ανάδειξη νέου προέδρου, αρχικά αναμενόταν να πραγματοποιηθούν στις 30 Αυγούστου. Ωστόσο, 62 βουλευτές κάλεσαν τον προσωρινό πρόεδρο Βαγγέλη Μεϊμαράκη να παραμείνει μέχρι την άνοιξη του 2016, αναβάλλοντας τις εκλογές ηγεσίας. Τελικά, μετά την δεύτερη συνεχόμενη ήττα του κόμματος στις πρόωρες εκλογές του Σεπτεμβρίου του 2015, οι εκλογές για την ηγεσία προγραμματίστηκε να πραγματοποιηθούν στις 22 Νοεμβρίου 2015, με τον δεύτερο γύρο, αν χρειαζόταν, στις 29 Νοεμβρίου.

Μετά από αυτήν την εξέλιξη, ο Ευάγγελος Μεϊμαράκης παραιτήθηκε από την προεδρία του κόμματος και ορίστηκε μεταβατικός πρόεδρος ο μέχρι τότε γραμματέας της Κοινοβουλευτικής Ομάδας, Γιάννης Πλακιωτάκης, αφού πρώτα είχε διοριστεί ως αντιπρόεδρος του κόμματος. Παραιτήθηκαν, επίσης, από τις θέσεις των κοινοβουλευτικών εκπροσώπων ο Κυριάκος Μητσοτάκης και ο Άδωνις Γεωργιάδης, αμφότεροι υποψήφιοι για την ηγεσία της Νέας Δημοκρατίας.

Υποψηφιότητες
-------------

### Υποψήφιοι

| Υποψήφιος | Πολιτική θέση | Ανακοίνωση |
| --- | --- | --- |
| **Κυριάκος Μητσοτάκης**(&0000000000000047.00000047 ετών) |  | **Βουλευτής Β' Αθηνών**(2004-σήμερα) | 22 Σεπτεμβρίου 2015 |
| **Ευάγγελος Μεϊμαράκης**(&0000000000000062.00000062 ετών) |  | **Βουλευτής Β' Αθηνών**(1989-2019) | 1 Οκτωβρίου 2015 |
| **Απόστολος Τζιτζικώστας**(&0000000000000037.00000037 ετών) |  | **Περιφερειάρχης Κεντρικής Μακεδονίας**(2013-σήμερα) | 26 Σεπτεμβρίου 2015 |
| **Άδωνις Γεωργιάδης**(&0000000000000043.00000043 ετών) |  | **Βουλευτής Β' Αθηνών**(2007-σήμερα) | 2 Οκτωβρίου 2015 |

Αποτελέσματα
------------

Χάρτης αποτελεσμάτων του Α' γύρου (μη-τελειομένος)

Σύνοψη αποτελεσμάτων εσωκομματικών εκλογών Νέας Δημοκρατίας, 2015-2016| Υποψήφιοι | Α' γύρος | Β' γύρος |
| --- | --- | --- |
| Ψήφοι | % | Ψήφοι | % |
| **Κυριάκος Μητσοτάκης** | 115.162 | 28,50 | **173.297** | **52,43** |
| Ευάγγελος Μεϊμαράκης | **160.823** | **39,80** | 157.224 | 47,57 |
| Απόστολος Τζιτζικώστας | 82.028 | 20,30 |
| Άδωνις Γεωργιάδης | 46.045 | 11,40 |
|  |
| Πηγή: ΑΕΔΔ - Αποτελέσματα Α' γύρου, ΑΕΔΔ - Αποτελέσματα Β' γύρου |

Ο Μεϊμαράκης απέσπασε την πλειοψηφία των ψήφων στην επαρχία και σε αθηναϊκές συνοικίες όπου κατοικούν λαϊκά και μικροαστικά στρώματα, ενώ ο Μητσοτάκης υπερίσχυσε στις αστικές περιοχές και τις συνοικίες εύπορων οικονομικά στρωμάτων, όπου συγκεντρώνονταν και οι περισσότεροι ψηφοφόροι στις εσωκομματικές εκλογές.

Μετέπειτα γεγονότα
------------------

Μετά το τελικό αποτέλεσμα των εσωκομματικών εκλογών, ο Κυριάκος Μητσοτάκης ανακοίνωσε την τοποθέτηση του Άδωνη Γεωργιάδη και του Κωστή Χατζηδάκη στην αντιπροεδρία του κόμματος. Πλέον ως Πρόεδρος της Νέας Δημοκρατίας ο Κυριάκος Μητσοτάκης κάλεσε σε ενότητα το κόμμα και ζήτησε τη διεξαγωγή εθνικών εκλογών.  Τον Απρίλιο του ίδιου έτους διεξήχθη το 10ο Συνέδριο της Νέας Δημοκρατίας. Το Συνέδριο εξέλεξε την νέα Πολιτική Επιτροπή του κόμματος και υπερψήφισε τις αλλαγές στο Καταστατικό. Στις ευρωεκλογές της 26ης Μαΐου 2019, η Νέα Δημοκρατία επικράτησε με διαφορά 9,5 μονάδων έναντι του ΣΥΡΙΖΑ. Μετά την ήττα του ΣΥ.ΡΙΖ.Α. στις ευρωεκλογές, ο Αλέξης Τσίπρας ανακήρυξε πρόωρες εθνικές εκλογές για τις 7 Ιουλίου. Η Νέα Δημοκρατία έρχεται πρώτη σε ψήφους με ποσοστό 39,85% και 158 έδρες. Στις 8 Ιουλίου του 2019, ο Κυριάκος Μητσοτάκης ορκίζεται Πρωθυπουργός της Ελλάδας.

Παραπομπές
----------

1. ↑
2. ↑  ΝΔ: Στις 22 Νοεμβρίου η εκλογή προέδρου
3. ↑
4. ↑  «Υπουργείο Εσωτερικών: Αποτελέσματα βουλευτικών εκλογών Ιανουαρίου 2015». Αρχειοθετήθηκε από το πρωτότυπο στις 6 Ιανουαρίου 2018. Ανακτήθηκε στις 28 Σεπτεμβρίου 2018.
5. ↑  Τσίπρας: «Όχι» στη συμφωνία - δημοψήφισμα στις 5 Ιουλίου
6. ↑  «Δημοψήφισμα: Οι φορείς και τα κόμματα που στηρίζουν το ΝΑΙ και το ΟΧΙ». Αρχειοθετήθηκε από το πρωτότυπο στις 22 Ιουνίου 2018. Ανακτήθηκε στις 16 Οκτωβρίου 2018.
7. ↑  «Παραιτήθηκε ο Σαμαράς, προσωρινός πρόεδρος της Ν.Δ ο Μεϊμαράκης». Αρχειοθετήθηκε από το πρωτότυπο στις 10 Σεπτεμβρίου 2015. Ανακτήθηκε στις 28 Αυγούστου 2015.
8. ↑  «Στις 30 Αυγούστου η εκλογή προέδρου της ΝΔ». Αρχειοθετήθηκε από το πρωτότυπο στις 21 Αυγούστου 2015. Ανακτήθηκε στις 27 Σεπτεμβρίου 2018.
9. ↑  Εκλογή νέου προέδρου της ΝΔ την άνοιξη του 2016
10. ↑   .  Missing or empty `|title=` (βοήθεια) |title=Υπουργείο Εσωτερικών: Αποτελέσματα βουλευτικών εκλογών Σεπτεμβρίου 2015 |accessdate=2018-09-28 |archiveurl= |archivedate=2015-01-26 |url-status=live }}
11. ↑  ΝΔ: Στις 22 Νοεμβρίου η εκλογή προέδρου
12. ↑  Παραιτήθηκε και επίσημα ο Μεϊμαράκης. Πρόεδρος της ΝΔ ο Πλακιωτάκης
13. ↑  «Παραιτήθηκαν από κοινοβουλευτικοί εκπρόσωποι Αδωνις - Κυριάκος». Αρχειοθετήθηκε από το πρωτότυπο στις 28 Ιανουαρίου 2016. Ανακτήθηκε στις 27 Σεπτεμβρίου 2018.
14. ↑
15. ↑
16. ↑
17. ↑
18. ↑  Κωστόπουλος, Τάσος (15-01-2016). «Ταξική πόλωση στις εκλογές της Ν.Δ.». *Η Εφημερίδα των Συντακτών*.. Ανακτήθηκε στις 28-02-2022.
19. ↑  Κουστένης, Παναγιώτης (19-01-2016). «Κοινωνιολογικές τομές στην εκλογή αρχηγού». *Η Εφημερίδα των Συντακτών*.. Ανακτήθηκε στις 28-02-2022.
20. ↑  «Άδωνις Γεωργιάδης και Κωστής Χατζηδάκης αντιπρόεδροι της ΝΔ». Αρχειοθετήθηκε από το πρωτότυπο στις 12 Σεπτεμβρίου 2018. Ανακτήθηκε στις 28 Σεπτεμβρίου 2018.
21. ↑  «Στις 22 Απριλίου το συνέδριο της ΝΔ». Αρχειοθετήθηκε από το πρωτότυπο στις 20 Ιουλίου 2019. Ανακτήθηκε στις 27 Σεπτεμβρίου 2018.
22. ↑  «Τα 11 συνέδρια της ΝΔ: Οι αρχηγοί, τα ιδεολογικά προτάγματα, τα συνθήματα». Αρχειοθετήθηκε από το πρωτότυπο στις 20 Ιουλίου 2019. Ανακτήθηκε στις 27 Σεπτεμβρίου 2018.
23. ↑
24. ↑
25. ↑

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Εσωκομματικές εκλογές ΝΔ |
| --- |
|  |
| Νέα Δημοκρατία | 
* 19801
* 19811
* 19841
* 19851
* 19931
* 19971
* 2009
* 2015-16
 |  |
|  |
| 
1  Οι εκλογές δεν πραγματοποιήθηκαν με καθολική ψηφοφορία των μελών του κόμματος αλλά από τους συνέδρους του κόμματος |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εσωκομματικές εκλογές στην Ελλάδα |
| --- |
|  |
| ΝΔ | 
* 2009
* 2015-16
 |
|  |
| ΠΑΣΟΚ | 
* 2004
* 2007
* 2012
* 2015
 |
|  |
| ΚΙΝΑΛ | 
* 2017
* 2021
* *2025*
 |
|  |
| ΣΥΡΙΖΑ | 
* 2022
* 2023
 |

 |